
A V I Z

asupra proiectului de Lege privind întreţinerea animalelor de serviciu sau destinate serviciului scoase din funcţiune sau declasate care aparţin instituţiilor şi  structurilor publice din România
În conformitate cu prevederile art. 95 din Regulamentul Camerei Deputaţilor, republicat, cu modificări şi completări, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege privind întreţinerea animalelor de serviciu sau destinate serviciului scoase din funcţiune sau declasate care aparţin instituţiilor şi  structurilor publice din România, trimis cu adresa nr.PLx 495 din 3 octombrie 2018, înregistrat sub nr.4c-13/809 din  4 octombrie 2018.
Senatul, în calitate de primă Cameră sesizată, a adoptat proiectul de lege în şedinţa din  26 septembrie 2018.
Potrivit dispoziţiilor art.75 din Constituţia României, republicată, şi ale art.92 alin. (9) pct. 2 din Regulamentul Camerei Deputaţilor, republicat, cu modificări şi completări,  Camera Deputaţilor este Cameră decizională. 

În temeiul prevederilor art. 61 din Regulamentul Camerei Deputaţilor, republicat, cu modificări şi completări, Comisia a dezbătut iniţiativa legislativă menţionată mai sus, în şedinţa din   15 octombrie 2018.
Membrii Comisiei au examinat proiectul de lege supus avizării, expunerea de motive, avizul favorabil al Consiliului Legislativ şi punctul de vedere  favorabil transmis de Guvern.
În urma dezbaterilor s-a hotărât, cu unanimitate de voturi, avizarea favorabilă a iniţiativei legislative, în forma transmisă Comisiei juridice, de disciplină şi imunităţi de către Biroul Permanent. 
Proiectul de lege  face parte din categoria legilor organice.
                            PREŞEDINTE,                                        SECRETAR,
                Nicuşor HALICI                         Aida – Cristina CĂRUCERU

